康熙字典【戌集中】【隹部】 虽〔古文〕《唐韵》息遗切《集韵》《韵会》宣隹切,音绥。《说文》似蜥蜴而大。从虫唯声。又《玉篇》词两设也。《广韵》助语也。《集韵》不定也。况辞也。《尔雅·释训》每有,虽也。《注》诗曰:每有良朋,辞之虽也。《礼·少仪》虽请退可也。《疏》虽,假令也。当此时假令请退则可也。又《玉篇》推也。又与唯通。《礼记·表记》唯天子受命於天。注:唯当为虽。又《荀子·性恶篇》今以仁义法正为固无可知可有之理耶,然则唯禹不知仁义法正,不能仁义法正也。杨僦注:唯,读为虽。考证:〔《注》小雅棠棣曰,每有良朋〕　谨照原文小雅棠棣曰改诗曰。〔《吴语》吾虽之不能,去之不忍。〕　谨按原文作须不作虽。谨节去吴语以下十一字,而於上文少仪疏虽假令也下,照原文增当此时假令请退则可也二句。〔又兽名。《于逖闻奇录》傅宏业宰天台县,有人猎得一兽,形如豕,仰鼻,长尾有岐,谓之怪。宏业识之曰,其名虽,非怪也。雨则县于树,以尾塞其鼻。验之,果然。《注》虽,以醉反。〕　谨按仰鼻长尾乃尔雅所谓蜼非虽也。闻奇录误刻为虽不可从。今省此段谨改为又与唯通。礼记表记唯天子受命於天。注唯当为虽。又荀子性恶篇今以仁义法正为固无可知可有之理耶,然则唯禹不知仁义法正不能仁义法正也。杨僦注唯读为虽。